recursal/SuperWikiNEXT-32B huggingface dataset:
As células diploides teñen dúas copias homólogas de cada cromosoma e as haploides só unha.
**Células haploides** son as células dos organismos eucariotas que teñen un único conxunto de cromosomas ou a metade do número normal de cromosomas en céulas diploides (2n), característico da especie, xeralmente referido pola letra minúscula n.

Características
---------------

Moitos protistas e fungos presentan todas as células somáticas haploides, ao contrario dos animais e plantas vasculares, cuxas células non-reprodutivas son normalmente diploides (2n). Nestes organismos, as células sexuais, os gametos, teñen un único complemento cromosómico, unha vez que son xeradas por meiose.

Os seres vivos con todas as células haploides na forma adulta teñen un ciclo de vida haplobionte, ou sexa, o cigoto formado pola conxugación de dúas células, é diploide e normalmente sofre inmediatamente meiose para formar células haploides que darán orixe aos novos individuos por mitoses. En moitos protozoos, non se coñece a reprodución sexual, e a fisión binaria, na que ocorre a mitose do núcleo; noutros, no entanto, como o *Plasmodium* (o organismo responsábel da malaria), ocorren múltiples mitoses na mesma célula, dando orixe a *esquizozoítos* nun proceso coñecido como esquizogonia  .

Nos organismos diplontes, obsérvanse diferentes ciclos de vida. Nos animais, as células sexuais son haploides (ciclo diplobionte), mais nos fieitos as esporas, producidas por meiose (logo haploides), desenvólvense nun individuo que ten todas as células igualmente haploides, o protalo, onde se forman os gametas, por mitose; chámase a este ciclo de vida haplodiplobionte.

En moitos organismos diplontes poden ocorrer individuos haplontes, como as abellas obreiras e os abellóns, que son resultado da reprodución partenoxénica, ou sexa, na que non houbo fusión de gametos (n) para a formación do cigoto (2n). Nalgunhas plantas poden tamén formarse individuos haplontes por apomixia.

Notas
-----

1. ↑  "Haploide" en Médicos de Portugal no sapo.pt Arquivado 29 de agosto de 2009 en Wayback Machine. a 5 de xuño de 2009
2. 1 2  "Ciclos de Vida (haplobionte, diplobionte)" en InfoEscola.com a 5 de xuño de 2009
3. ↑  Peixinho, Solange - "Reprodución de protozoários" no site do Departamento de Zooloxía da Universidade Federal da Bahia a 5 de xuño de 2009

Véxase tamén
------------

* Ploidía
* Poliploidía
* Diploide

|  |  |
| --- | --- |
| Control de autoridades | 
* Wd: Q515386
* GEC: 0113534

 |

|  |  |
| --- | --- |
| Identificadores | 
* UMLS: C1257912

 |
**Hans von Boetticher**, nado en San Petersburgo (Imperio Ruso) o 30 de agosto de 1886 (era un dos chamados alemáns do Báltico) e finado en Coburgo (Baviera) o 20 de xaneiro de 1958, foi un zoólogo alemán que traballou especialmente na ornitoloxía e na entomoloxía.

Traxectoria
-----------

Boetticher traballou no Museo de Historia Natural de Coburgo. Varios dos seus traballos tratan sobre a taxonomía de nivel superior dos grupos de aves baseada na morfoloxía, a filoxenia e a bioxeografía.

Algunhas das súas outras obras inclúen as que publicou sobre os pinnípedes, pero a súa especial área de interese incluía patos e gansos, musofáxidos, psitácidos, pombas e aves mariñas. Describiu os xéneros de patos suramericanos *Amazonetta* e *Speculanas*. Algúns dos outros taxons de aves que el chamou como *Galapagornis* xa non son válidos.

Algunhas publicacións
---------------------

Entre outras, escribiu unha serie de libros sobre as familias de aves, como:

* *Gänse- und Entenvögel aus aller Welt* (1952)
* *Albatrosse und andere Sturmvögel* (1955)
* *Lärmvögel, Turakos und Pisangfresser* (1955)
* *Fasanen, Pfauen, Perlhühner und andere Zierhühner* (1956)
* *Pelikane, Kormorane und andere Ruderfüßler* (1957)

Abreviatura
-----------

A abreviatura **Boetticher** emprégase para recoñecer a Hans von Boetticher como autoridade na descrición e taxonomía en zooloxía.

Notas
-----

1. ↑  *Galapagornis* Boetticher 1949, Beitr. Gattungssyst. Vogel. (Goecke & Evers) Krefeld 1949, 27. Aves.

Véxase tamén
------------

### Ligazons externas

* Boetticher, Hans von en Deutsche Biographie *(en alemán)*.

|  |  |
| --- | --- |
| Control de autoridades | 
* Wd: Q3127035
* WorldCat
* VIAF: 238482947
* BIBSYS: 4009119
* DeutscheBio: 117617423
* GND: 117617423
* ISNI: 0000 0001 1065 118X
* LCCN: n87148046
* NKC: jcu2014835796
* NTA: 129208531
* SUDOC: 14259119X

 |
Monumento ó soldado Lois en Ordes.
**Manuel Lois García**, nado en Ordes o 22 de maio de 1912 e finado en augas de Alxer o 7 de setembro de 1937, foi un soldado de infantería de maríña galego.

Traxectoria
-----------

Logo do golpe de Estado do 18 de xullo de 1936 embarcou no cruceiro Baleares durante a Guerra Civil. O 7 de setembro de 1937.

> 
> 
> Otro impacto (del *Crucero Libertad*) en la chimenea barre la cubierta servida por la Infantería de Marina... Cae herido el comandante de la batería, alférez de navío don Miguel Pardo de Donlebun, y ve con terror cómo se hincha una caja de urgencia, lo que le hace pensar que arden los iluminantes...; consciente del peligro que ello representa para la seguridad del buque, grita: "¡Un voluntario para abrir esa caja!"... Se abre paso entre sus compañeros nuestro héroe, soldado Lois, telefonista del cañón número 4, sereno y consciente del peligro que corre... ase firmemente los cierres y abre la tapa. Recibe en su cuerpo toda la carga mortífera y queda de momento sumido en un mar de fuego... El espíritu del infante de marina se sobrepone a su dolor físico y coge con sus manos, hechas un ascua, una de aquellas cargas al rojo vivo.
> 
> Sus carbonizados músculos se niegan a obedecer a su férrea voluntad; cae al suelo, y en él empuja con su pecho el infernal artefacto, que rueda hacia el mar... El peligro ha pasado.
> 
> 
> Llevado a la enfermería, le dice su comandante: "No te apures, Lois, que cuando te pongas bueno, te daré dos meses de permiso y un beso para tu madre..."
> 
> 
> 
> A las 18 horas expiraba el héroe; el bravo comandante, con lágrimas en los ojos, al tiempo que impone a sus restos la Medalla naval, le besa y dice: "Manuel Lois, te doy el beso prometido...
> 
> 

*Historia de la Infantería de Marina española* de José Enrique Rivas Fabal.

Foille concedida a Laureada de San Fernando a título póstumo (30-5-1939).

Galería de imaxes
-----------------

|  |  |  |  |  |
| --- | --- | --- | --- | --- |
| 

|  |
| --- |
| Placa no monumento. |
| Placa no monumento.  |

|  |
| --- |
| Gravado do Cruceiro Baleares. |
| Gravado do Cruceiro Baleares.  |

 |

Véxase tamén
------------

### Ligazóns externas

* Calvo Varela, Carlos: "Visita guiada polo franquismo em Ordes" *Praza Pública*, 4/9/2017.
* Pérez Pena, Marcos: "Exército e Concello de Ordes homenaxearán cunha xura de bandeira un heroe do Franquismo" *Praza Pública*, 5/9/2017.

|  |  |
| --- | --- |
| Control de autoridades | 
* Wd: Q42909626
* WorldCat
* VIAF: 464145857893723021082
* DBE: manuel-lois-garcia

 |
**María Luísa Viqueira Landa**, nada na Coruña o 18 de marzo de 1918 e finada en México o 3 de novembro de 2014, foi unha bióloga e activista galega.

Traxectoria
-----------

Cos seus pais en 1919.
Filla de Xoán Vicente Viqueira e Jacinta Landa. Criouse no pazo familiar de Vixoi (Bergondo). Co golpe de Estado do 18 de xullo de 1936 exiliouse en Francia. Trasladouse a Moscova e finalmente marchou a México. Militante do Partido Comunista de España, foi integrante do grupo de mulleres do Partido Comunista mexicano e da Unión de Mujeres Española Mariana Pineda, formada por exiliadas españolas en México. Impulsou con Luís Soto o Padroado da Cultura Galega de México. Abandonou con Soto o PCE para participar na fundación da UPG. Colaborou na creación da revista *Vieiros* da que foi secretaria de redacción, e presentou o programa de radio La hora de Galicia. Foi secretaria da Delegación do Consello de Galicia.

As súas cinzas foron soterradas no cemiterio de Ouces, ao lado do seu pai.

Recoñecementos
--------------

Recibiu unha homenaxe da Comisión pola Recuperación da Memoria Histórica da Coruña en 2010 pola súa loita contra o fascismo.

Notas
-----

1. ↑  *El Ideal Gallego*, 19-3-1918, p. 4.
2. ↑  Luisa Viqueira regresa a Ouces *La Opinión A Coruña* *(en castelán)*.
3. ↑  La Comisión pola Recuperación da Memoria Histórica rendirá homenaje a María Luisa Viqueira Landa *La Voz de Galicia* *(en castelán)*.

Véxase tamén
------------

### Bibliografía

* Blanco, C.; Rodríguez Fer, Claudio (2011). *Vivas en nós. Mulleres represaliadas polo franquismo na Coruña a raíz de 1936*. Comisión para a Recuperación da Memoria Histórica da Coruña.
* Marco, Aurora (2007). *Dicionario de Mulleres Galegas*. Edicións A Nosa Terra. pp. 467–468. ISBN 978-84-8341-146-9.

### Ligazóns externas

* 

* "Luísa Viqueira Landa". *Álbum de Galicia* do Consello da Cultura Galega.

* Viqueira Landa, Luisa (1918-2014)
Akira Toriyama, recoñecido mangaka e autor de *Dragon Ball.*

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Mangaka** (漫画家) é a palabra xaponesa para un debuxante de historieta. Fóra do Xapón, principalmente en occidente, a palabra úsase para se referir a autores de historietas xaponesas ou manga. O sufixo *-ka* é un agregado que quer dicir «creador de», dando á palabra un grau honorífico que indica mestría.

O traballo do mangaka, polo regular, abrangue a creación maioritaria do traballo final, tanto da trama coma do debuxo da historia, aínda que é común atopar algún mangaka que realiza os debuxos baseándose nunha historia dada por un escritor ou que reciba axuda en detalles do debuxado, coma as paisaxes, o coloreado ou ata no deseño de personaxes. Ata existen casos onde varios mangaka traballan coma grupo para desenvolver un produto final, como é o caso das artistas CLAMP, aínda que é menos frecuente.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mangaka***  |

|  |  |
| --- | --- |
| Control de autoridades | 
* Wd: Q191633
* Europeana: ID

 |
As **Illas de Coral** (Reef Islands) son un conxunto disperso de 16 illas na parte noroeste das Illas Salomón na provincia de Temotu. Estas illas tamén foron historicamente coñecidas polos nomes de **Illas Swallow** e **Illas Matema**.

Imaxe da NASA das Illas de Coral

Distribución xeográfica
-----------------------

As illas atópanse a uns 80 km. ao norte de Nendo, a maior das Illas Santa Cruz. O centro do grupo está aproximadamente en 10°12′36″S 166°10′12″L﻿ / ﻿-10.21000, -166.17000.

 Mapa das illas de coral. Nukapu e Nupani non se mostran, están máis ao noroeste do grupo principal.
As illas ou atois do grupo son:

* Lomlom
* Nifiloli
* Fenualoa
* Ngalo
* Ngawa
* Ngandeli
* Grimbanga Temoa
* Grimbanga Nende
* Illa Matema
* Ngatendo
* Illa Pigeon

*Miombilou Numa* ou "Gran Arrecife" é un grupo continuo, que se estende uns 25 km. ao oeste de Nifiloli. Preto de 10 km ao sur deste grupo atópanse 4 pequenos arrecifes de coral:

* Malani
* Malim
* Manuwa
* Matumbi

Separadas destes grupos están as que se chaman "illas exteriores":

* Nalongo e Nupani en 10°6′36″S 165°19′12″L﻿ / ﻿-10.11000, -165.32000, que se atopa a aproximadamente 75 km ao noroeste do grupo principal.
* Nukapu que se atopa a uns 35 km ao noroeste do grupo principal.
* Makalom uns 17 km ao noroeste do grupo principal.
* Pileni ao redor de 9 km ao noroeste do grupo principal.
* Patteson Shoal uns 100 km do grupo principal

Este grupo de illas é infrecuente, xa que os habitantes da maioría das illas falan o Äiwoo, un dialecto de Melanesia, mentres que en Pileni, Matema, Nupani e Nukapu, falan Pileni, ou linguas polinesias atípicas. Os polinesios crese que son descendentes dos habitantes do norte de Tuvalu.

A poboación total das illas é de aproximadamente 5.600 habitantes segundo estimacións de 2003.

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illas de Coral*** |

### Ligazóns externas

* Santa Cruz e as Illas de Coral, 1908 account by W. C. O'Ferrall, Anglican missionary from 1897-1904.
***Mataharis*** é unha película española do ano 2007 dirixida por Icíar Bollaín. Unha das súas protagonistas é a actriz galega María Vázquez, e tamén forman parte do elenco de intérpretes Antonio Durán "Morris" ou Mabel Rivera entre outros.

Argumento
---------

Inés, Eva e Carmen traballan nunha axencia de detectives en Madrid. Inés (María Vázquez), infiltrada entre os empregados dunha compañía multinacional, investiga a Manuel (Diego Martín), un directivo da empresa. A investigación colócaa ante un dilema ético.

Eva (Najwa Nimri), que acaba de reincorporarse á axencia logo dunha baixa maternal, descobre que a súa parella Iñaki (Tristán Ulloa) lle oculta algo importante. Carmen (Nuria González), a máis experimentada das tres e cun gris matrimonio, observa e grava o naufraxio conxugal de Sergio (Antonio de la Torre). Desde a axencia de Valbuena, para quen traballan, estas tres profesionais da vixilancia traspasan con frecuencia as fronteiras da intimidade allea, pero ninguén lles preparou para enfrontarse ós seus propios segredos.

Ligazóns externas
-----------------

* Páxina oficial

|  |  |
| --- | --- |
| Control de autoridades | 
* Wd: Q3311283
* Allmovie: v419658
* AlloCiné: 114549
* FilmAffinity: 391051
* IMDb: tt0780565
* LUMIERE: 28199
* OFDb: 159956
* Rotten Tomatoes: mataharis
* TMDb: 34985

 |
**Luis Sáenz Peña Dávila**, nado en Buenos Aires o 2 de abril de 1822 e finado na mesma cidade o 4 de decembro de 1907, foi un avogado e político arxentino, que foi presidente da Arxentina entre 1892 e 1895.

Graduado de avogado na Universidade de Buenos Aires, participou na Asemblea Constituínte de 1860. Foi varias veces deputado nacional e senador. En 1882 ocupou unha vocalía na Suprema Corte de Xustiza da Provincia de Buenos Aires. Posteriormente desempeñou a presidencia do Banco da Provincia, a dirección da Academia de Xurisprudencia e unha vocalía no Consello Xeral de Educación.

O 12 de outubro de 1892 foi consagrado presidente da Nación. Debilitado polos diversos levantamentos do radicalismo, o 23 de xaneiro de 1895 presentou a súa renuncia ante o Congreso, que a aceptou. O goberno pasou a mans do vicepresidente José Evaristo de Uriburu, quen completou o mandato ata 1898.O seu fillo Roque tamén foi presidente.

| Presidente da Arxentina |
| --- |
| *Segue a:* Carlos Pellegrini | **Luis Sáenz Peña**(1892-1895) | *Precede a:* José Evaristo de Uriburu |
| *Partido Autonomista**Partido Autonomista Nacional* - PAN |

|  |  |
| --- | --- |
| Control de autoridades | 
* Wd: Q455709
* WorldCat
* VIAF: 310509249
* BNA: 000027664
* CERL: cnp02009240
* EBID: ID
* GND: 1056174986
* ISNI: 0000 0004 3660 4594
* WikiTree: Sáenz\_Peña-2

 |
As **Illas do Tesouro** (Treasury Islands) son un pequeno grupo de illas a poucos quilómetros ao sur de Bougainville e a 24 quilómetros das Illas Shortland. Forman parte da Provincia Occidental das Illas Salomón. As dúas illas máis grandes das Illas do Tesouro son a Illa Mono e a máis pequena Illa Stirling. O estreito de augas profundas entre estas dúas illas chámase Blanche Harbor.

Estas illas foron descubertas en 1788 polo oficial británico da Royal Navy o tenente John Shortland.

Durante a segunda guerra mundial as illas caeron en mans do Xapón ata o 25 - 27 de outubro de 1943, cando as illas foron invadidas mediante un asalto anfibio por unidades de Nova Zelandia.
Logo da invasión, foi construída unha pista de aterraxe na máis plana illa de Stirling pola USN. Este campo de aviación foi utilizado para apoiar unha campaña para neutralizar o poder aéreo xaponés en Rabaul. O aeródromo de Stirling atópase aínda en uso hoxe en día servido polas Solomons Airlines.

Notas
-----

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illas Treasury*** |

### Bibliografía

### Outros artigos

### Ligazóns externas

* The Treasury Islands Campaign
* Stirling Island

|  |  |
| --- | --- |
| Control de autoridades | 
* Wd: Q1187334
* GEC: 0513880
* GeoNames: 2102419

 |
Para outras páxinas con títulos homónimos véxase: Loña.
Para outras páxinas con títulos homónimos véxase: O Monte.

| Loña do Monte |
| --- |
|  |
| Igrexa de Loña do Monte |
|  |
| **Diocese**: | Ourense |
| **Arciprestado**: | Os Milagres |
| **Área**: | - km² |
| **Poboación**: | 199 hab. (2015) |
| **Densidade**: | - hab./km² |
| **Entidades de poboación**: | 7 |
|

**San Salvador de Loña do Monte** é unha parroquia eclesiástica galega do arciprestado dos Milagres da diocese de Ourense, que ten as súas terras e os seus lugares repartidos entre dous concellos, o de Nogueira de Ramuín e o de Esgos. No ano 2015 tiña 199 habitantes (91 homes e 108 mulleres) distribuídos en 7 entidades de poboación, o que supón unha diminución de 91 habitantes en relación ao ano 2000.

As aldeas da Eirexa, Fondo de Vila, As Raposas, Requeixo, Souto e Vilouriz pertencen ao concello de Nogueira de Ramuín; e a de Gomariz ao concello de Esgos.

Galería de imaxes
-----------------

* Vista do interior da igrexa de Loña do Monte.

Véxase tamén
------------

### Outros artigos

* Loña do Monte, Esgos.
* Loña do Monte, Nogueira de Ramuín.
***Impresión, sol nacente*** (en francés *Impression, soleil levant*) é un cadro do pintor francés Claude Monet, cuxo título deu nome ó movemento impresionista. Realizado en 1873 durante unha breve estancia do artista en Le Havre, representa o amencer no porto da cidade.

A técnica
---------

A intención do artista nesta obra non é capturar o detalle, senón plasmar un intre fugaz: o momento no que o sol se eleva no horizonte entre as néboas do porto de Le Havre. Así, Monet emprega pinceladas soltas coas que consegue que as formas desaparezan case por completo creando deste xeito unha sensación atmosférica: as figuras e a paisaxe están tan esvaídas que semellan un esbozo, coma acontece coas barcas e co fondo da escena. Asemade, para plasmar o movemento da auga emprega unhas pinceladas descontinuas na súa superficie e no reflexo do sol .

Contexto histórico
------------------

A obra foi presentada por primeira vez en 1874 na "I Exposición da sociedade anónima de artistas pintores, escultores e gravadores" , que era unha alternativa ao Salón de París -o cal estaba ligado á Escola de Belas Artes- onde podían expoñer as súas obras artistas independentes que buscaban unha renovación das artes. O autor houbo de buscarlle un título para incluíla no catálogo da exposición:

> 
> 
> A paisaxe non é máis ca unha impresión, unha impresión instantánea, de aí a etiqueta que nos puxeron, por certo pola miña causa. Enviei unha obra realizada en Le Havre, dende a miña fiestra, co sol na néboa e uns cantos mastros de botes erguéndose no primeiro plano... Preguntáronme por un título para o catálogo, realmente non podía considerarse coma unha vista de Le Havre, así que dixen: "Ponlle *impresión*".
> 
> 

A raíz deste evento, o crítico Louis Leroy, do xornal *Le Charivari*, escribiu un artigo coma crítica á exposición o 25 de abril de 1874, titulado "l'Exposition des Impressionnistes" ("A exposición dos impresionistas") tentando facer un xogo de palabras despectivo co título do cadro de Monet. Deste xeito xurdiu o nome deste movemento artístico.

Notas
-----

1. 1 2  "Páxina do *Musée Marmottan Monet* de París". Arquivado dende o orixinal o 31 de xaneiro de 2010. Consultado o 01 de febreiro de 2010.
2. ↑  Páxina http://leiter.wordpress.com
3. ↑  "Páxina de *artehistoria*". Arquivado dende o orixinal o 01 de febreiro de 2010. Consultado o 01 de febreiro de 2010.
4. ↑  Forge, A. e Gordon, R.: *Monet*, páxina 58. Harry N. Abrams, Inc. 1989.

|  |  |
| --- | --- |
| Control de autoridades | 
* Wd: Q328523
* EBID: ID

 |
**Loïc Nottet** é un cantante belga coñecido polo seu paso por The Voice Belgique na súa terceira edición en 2014, onde quedou en 2ª posición e por representar a Bélxica no Festival de Eurovisión 2015 en Viena, Austria coa canción "Rhythm Inside".

Carreira
--------

### 2013–14: The Voice Belgique

Loïc fixo unha audición para *The Voice Belgique* e quedou en 2º lugar na súa terceira edición, detrás da gañadora Laurent Pagna. El estivo no equipo de B.J. Scott.

No programa cantou cancións como *Applause* de Lady Gaga, *Diamonds* de Rihanna, *One* de U2 ou *We Remain* de Christina Aguilera.

### 2014–actualidade: Festival de Eurovisión 2015

O 3 de novembro de 2014, a RTBF, anunciou que Loïc Nottet representaría a Bélxica no Festival de Eurovisión 2015 en Viena, Austria coa canción "Rhythm Inside".

Notas
-----

1. 1 2  "Eurovision.tv: About Loïc Nottet". Consultado o 19 de abril de 2015.

Véxase tamén
------------

* Festival de Eurovisión 2015

|  |  |
| --- | --- |
|  | Wikimedia Commons ten máis contidos multimedia na categoría:  ***Loïc Nottet Modificar a ligazón no Wikidata*** |

|  |  |  |
| --- | --- | --- |
| Predecesor:***"Mother"* Axel Hirsoux** | **Bélxica no Festival de Eurovisión**2015 | Sucesor:***"-"* -** |

|  |  |
| --- | --- |
| Control de autoridades | 
* Wd: Q18439233
* WorldCat
* VIAF: 1343150264368305860005
* AllMusic: mn0003382120
* BNF: 17141834w
* Discogs: 4355587
* Genius: Loic-nottet
* GND: 1208568086
* IMDb: nm7338063
* ISNI: 0000 0004 6278 9350
* MusicBrainz: ID
* Songkick: 8682719
* TMDb: 2743124

 |
**Luc Barthelet**, nado en Francia en 1962, é o ex-vicepresidente executivo de Electronic Arts, ex-director xeral de Maxis e director executivo de Tirnua Inc.

Traxectoria
-----------

Estudou enxeñaría, e posteriormente desenvolve o seu primeiro software comercial. Devandito software foi adquirido por EA en 1988, e durante ese período realiza outros proxectos, ata que en 1997 EA comunicoulle que debe asumir o cargo de Director Xeral de Maxis, que por aquel entón foi adquirida por EA tras arrastrar durante uns meses graves problemas económicos. Coa súa chegada á xerencia do estudo cancelou o famoso SimCity 3000 en 3D e desenvolveu un novo en 2D, que saíu en 1999. Contou co talento de Lucy Bradshaw para terminar de maneira exitosa a terceira entrega de SimCity.

Anos máis tarde participou de maneira bastante ampla en videoxogos como Os Sims, Os Sims 2, Os Sims Online, SimCity 4 ou os cancelados SimsVille e SimMars.

Luc é tamén usuario de Mathematica e administra a primeira wiki deste sistema de programación: Mathematica users.

En xaneiro de 2004 confirmou nunha cadea de televisión que comezara a preparar o desenvolvemento de SimCity 5. Con todo, o proxecto dese novo SimCity cambiou de rumbo e Rod Humble, da The Sims Division, encargou a un estudo independente o seu desenvolvemento. Un ano despois comunicou aos fans, cos que sempre estivo moi comunicativo polos foros oficiais, que abandona Maxis. Meses antes, o estudo sufrira unha forte reestruturación, incluíndo o seu traslado principal á sede central de EA en Reedwood City, onde Luc foi readmitido.

Puxo a traballar a un equipo de persoas na reconstrución dos Sims Online. En principio, a idea era crear unha nova cidade (TSO-E), pero finalmente decidiron mellorar máis aspectos do xogo. En 2008 planean que as casas do xogo teñan un aspecto similar ás dos Sims 2, pero Electronic Arts acabou cancelando o proxecto.

En maio de 2008 presenta a súa dimisión á directiva de Electronic Arts e funda Tirnua Inc, onde seguirá tentando crear un novo mundo virtual, un dos seus grandes retos. Con este novo proxecto regresa ás súas orixes como xefe da súa propia compañía.

Véxase tamén
------------

### Ligazóns externas

* Tirnua Inc *(en inglés)*
* O responsable de *SimCity 3000* y *SimCity 4* deixa EA - Capital SimCity *(en inglés)*
Impresión dixital
Unha **impresión dixital** é a marca visible ou moldeada que produce o contacto das cristas papilares. Depende das condicións nas que se faga o dactilograma (impregnando ou non de substancias de cor distinta á do soporte), e das características do soporte. A pesar disto, é unha característica individual que se emprega como medio de identificación de persoas. A ciencia que estuda as pegadas dactilares chámase dactiloscopia e dentro dela existen dúas grandes ramas coa súa propia clasificación de pegadas. En Suramérica e parte de Europa séguese a clasificación de Vucetich, mentres que nos EUA e na Gran Bretaña, a de Henry. O sistema de identificación dactilar en España foi creado polo Dr. Federico Olóriz Aguilera.

Puntos característicos
----------------------

Desígnanse así ás particularidades papilares que, en detalle, ofrecen as cristas no seu curso polo dactilograma natural e a súa impresión. Estas particularidades son as converxencias, desviacións, empalmes, interrupcións, fragmentos etc. das cristas e os seus sucos.

* ArcoArco
* LazoLazo
* EspiralEspiral

### Cristas papilares

Son os relevos epidérmicos situados na palma das mans, e na planta dos pés.

Son unhas glándulas de secreción de suor situadas na derme. Constan dun tubo situado no tecido celular subcutáneo, formado por un glomérulo glandular cunha canle rectilínea, que atravesa a derme, para vir a rematar na capa córnea da epiderme, concretamente no poro, que é un orificio situado nos lombos das cristas papilares, e polo que se expulsa a suor.

Unha vez que a suor sae ó exterior, derrámase polas cristas e mestúrase coa graxa natural da pel, dando lugar a que, cando se toque ou manipule un obxecto apto para a retención de pegadas, estas queden impresas no mesmo.

### Sucos interpapilares

Son as depresións que separan as cristas papilares.

### Debuxos papilares

Están formados polas cristas papilares e sucos interpapilares. Está demostrado cientificamente, e comprobado pola experiencia, que son *perennes*, *inmutables* e *diversiformes*:

* Son *perennes*, porque desde que se forman no sexto mes da vida intrauterina, permanecen invariables en número, situación, forma e dirección até que a putrefacción do cadáver destrúe a pel.
* Son *inmutables*, xa que as cristas papilares non poden modificarse fisioloxicamente. Se hai un traumatismo pouco profundo, rexenéranse, e se é profundo, as cristas non reaparecen con forma distinta á que tiñan, se non que a parte afectada polo traumatismo resulta invadida por un debuxo cicatrizal.
* Son *diversiformes*, pois aínda non se atoparon dúas impresións idénticas producidas por dedos diferentes.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Impresión dixital*** |

### Outros artigos

* Identificación biométrica da impresión dixital

|  |  |
| --- | --- |
| Control de autoridades | 
* Wd: Q178022
* AAT: 300251471
* BNCF: 27660
* EBID: ID
* GND: 4257613-1
* LCCN: sh85048337
* MAG: 67174900
* NDL: 00570995
* NKC: ph180944

 |
Himation
O **himation** (en grego antigo: ἱμάτιον, *himátion*) foi unha vestimenta da Antiga Grecia.

Era un manto amplo, rectangular e envolvente, que se levaba sobre o propio corpo ou, máis habitualmente, encima dun quitón. 

Envolvíase ou enrolábase sobre un ombro e non contaba cunha atadura ou fixación, a diferenza da clámide. 

Cando o himation se levaba só (sen quitón), servía tanto como quitón e como manto, e se chamaba *aquiton* (ἀχίτων).

En Roma
-------

Ao final da República romana o himation era o manto habitual dos romanos, xa que era máis práctico que a pesada e voluminosa toga, e lle deron o nome de palio.

O himation continuou usándose na época bizantina, sobre todo como vestimenta iconográfica de Cristo e outras figuras bíblicas, aínda que parece que aínda se usaba na vida real, sobre todo por homes maiores cun status relativamente baixo.

Notas
-----

1. ↑  Henry Liddell e Robert Scott, ἱμάτιον, en *A reek-English Lexicon*, 1940.
2. ↑  Henry Liddell e Robert Scott, ἀχίτων, en *A Greek-English Lexicon*, 1940.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Himation*** |

### Bibliografía

* Mireille M. Lee: (2010): "Clothing", en Michael Gagarin, ed. *The Oxford Encyclopedia of Ancient Greece and Rome*. Oxford: Oxford University Press. ISBN 978-0-1951-7072-6.

### Ligazóns externas

* himation na *Encyclopaedia Britannica*.

|  |  |
| --- | --- |
| Control de autoridades | 
* Wd: Q781731
* BRE: 2360357
* EBID: ID

 |
Logotipo de Hobby Consolas.
***Hobby Consolas*** é unha revista española de videoxogos iniciada en outubro de 1991 por HobbyPress e editada actualmente por Axel Springer España S.A. (á que pertence HobbyPress hoxe en día).

Historia e características
--------------------------

Ten un carácter mensual, dirixida ao consumidor novo, que se pon á venda o día 24 de cada mes e cuxas vendas rozan os 95 000 exemplares segundo a OJD, a data de 2005. O seu director é Manuel del Campo.

Hai pouco tempo cumpriu o 15º aniversario, polo que regalaron un suplemento especial que incluía aspectos como os xogos que máis marcaron e un breve repaso aos números máis importantes que elaboraron, así como todos os datos que foron publicando (total cantidade de trucos, cartas recibidas etc.)

Dende que a información de videoxogos se foi estendendo masivamente grazas a Internet, a revista está sufríndo duras críticas por parte dos internautas ao mentir, modificar e inventar noticias ou rumores. Tamén se criticou o pouco texto xunto a grandes imaxes e o mal uso do vocabulario dos redactores.

|  |  |
| --- | --- |
| Control de autoridades | 
* Wd: Q3312463
* Metacritic: hobby-consolas

 |
Imposto sobre o valor engadido por países.
O **imposto sobre o valor engadido**, máis coñecido polas súas siglas **IVE**, é unha carga fiscal sobre o consumo, é dicir financiado polo consumidor, aplicado en moitos países, e xeneralizado na Unión Europea.

O IVE é un imposto indirecto; non é percibido polo fisco directamente do tributario, senón polo vendedor no momento de toda transacción comercial (transferencia de bens ou prestación de servizos). Os vendedores intermediarios teñen o dereito a reembolsarse o IVE que pagaron a outros vendedores que os precederon na cadea de comercialización (crédito fiscal), deducíndoo do monto de IVE cobrado aos seus clientes (débito fiscal), e debendo aboar o saldo ao fisco. Os consumidores finais teñen a obrigación de pagar o IVE sen dereito a reembolso, o que é controlado polo fisco, obrigando á empresa para entregar xustificantes de venda ao consumidor final e integrar copias destas á contabilidade na empresa.

|  |  |
| --- | --- |
| Control de autoridades | 
* Wd: Q128635
* BNCF: 14490
* BNF: 11936663g
* EBID: ID
* GEC: 0274501
* GND: 4038416-0
* JSTOR: value-added-taxes
* LCCN: sh85141932
* MAG: 111326686
* NDL: 00572067
* PSH: 1679

 |
O **Himno da Liga de Campións da UEFA**, titulado de xeito oficial simplemente como *Champions League*, é unha adaptación de Tony Britten da peza de Georg Friedrich Händel chamada "Zadok the Priest" (en galego: "Zadok o sacerdote"), pertencente á serie dos catro "Coronation Anthems" (en galego: himnos de coroación).

Historia e características
--------------------------

A UEFA elixiu a Tony Britten en 1992 para levar a cabo a creación do seu himno. Unha vez arranxada a composición orixinal de Händel, *Champions League* foi interpretada pola Royal Philharmonic Orchestra e o coro da Academy of St. Martin in the Fields. A letra da canción está escrita no tres idiomas oficiais da UEFA, é dicir, en inglés, alemán e francés.

Antes dos partidos e nas retransmisións de televisión interprétase unha versión abreviada do himno, que é a correspondente á seguinte parte da letra:

> 
> 
> *Ils sont les meilleurs*  
> 
> *Sie sind die besten*  
> 
> *These are the champions*  
> 
> *Die Meister*  
> 
> *Die Besten*  
> 
> *Les grandes équipes*  
> 
> 
> 
> *The champions!*  
> 
> 
>

Notas
-----

1. ↑  "Tony Britten". Arquivado dende o orixinal o 21 de abril de 2010. Consultado o 29 de xaneiro de 2010.

Véxase tamén
------------

### Outros artigos

* Liga de Campións da UEFA

### Ligazóns externas

* Páxina web oficial da UEFA
* Himno da Liga de Campións da UEFA
* Versións especiais do himno da Liga de Campións da UEFA nas finais
* World Soccer Anthems



|  |  |
| --- | --- |
| Control de autoridades | 
* Wd: Q1453101
* MusicBrainz: ID

 |
O **Hockey Club Monza** foi un equipo de hóckey a patíns da cidade de Monza, Lombardía (Italia).

Historia
--------

O Hockey Club Monza foi fundado por Ambrogio Mauri e Gianni Redaelli en 1933 baixo o nome de **Skating Hockey Club Monza**. Contra 1936 a pista de xogo era unha pista ao aire libre na via Boccaccio de Monza, o a via Ardigò de MOnza e o palazzetto de Biassono.

En 1997 o club cesou a súa actividade no hóckey a patíns para adicarse ao hóckey liña ata a tempada 2003-04, cando cesou definitivamente a súa actividade.

Xogadores
---------

Algúns dos xogadores máis destacados que vestiron a camisola branca e vermella foron: Kullmann, Massironi e os irmáns Castoldi, Gelmini, o portugués António Livramento (un dos mellores xogadores de tódolos tempos), o porteiro Citterio e, máis recentemente, Federico Paghi, Massimo e Enrico Mariotti e Pino Marzella.

Palmarés
--------

* **7 Campionatos de Italia:** 1951, 1953, 1956, 1961, 1965, 1966 e 1968
* **3 Copas italianas:** 1984, 1984 e 1989
* **1 Copa CERS:** 1989
* **1 Copa das Nacións:** 1946

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Outros artigos

* Hockey Monza e Brianza
* Roller Monza
**Imperivm** é unha saga de 9 xogos baseados en feitos reais, desenvoltos pola empresa Haemimont Games e distribuídos por FX Interactive en España e Italia.

Os xogos que constitúen a saga son, por orde de introdución no mercado:

* *Celtic Kings: Rage of War*
* *Celtic Kings: The Punic Wars*
* *Imperivm: Great Battles of Rome*
* *Imperivm Civitas*
* *Imperivm Anthology*
* *Imperivm Civitas II*
* *Imperivm Civitas III*
* *Imperivm Online*
* *Imperivm Civitas Anthology*

Saga RTC (Real Time Conquest)
-----------------------------

Nesta saga enfocada á conquista militar, hai que protexer a túa cidade e conquistar a do teu adversario.

### Celtic Kings: Rage of War

Neste primeiro xogo, contamos coas civilizacións gala e romana. Tamén hai varias aventuras, como a de Imperivm-Adventure, na que gobernas ó heroe Lárax a través de diferentes escenarios. En España foi editado como ***Imperivm: La Guerra de las Galias.***

### Celtic Kings: The Punic Wars

Neste xogo, contamos coas civilización gala, romana, ibera e cartaxinesa. As aventuras que se atopan neste xogo enfocan as conquistas de Roma e Cartago no Mediterráneo e a toma de Numancia por parte dos romanos. En España foi editado como ***Imperium II- La conquista de Hispania.***

### Imperivm: Great Battles of Rome

Neste xogo contamos coas civilizacións gala, romana, ibera, cartaxinesa, exipcia, xermana e bretoa. Este Imperivm diferénciase dos outros dous en que xa non hai aventuras, senón Grandes Batallas, nas que controlas a xenerais lendarios (como Xulio César ou Boadicea).

Saga CIVITAS
------------

Nesta saga, hai que construír, gobernar, protexer a túa cidade e satisfacer as necesidades dos cidadáns.

### Imperivm Civitas

Neste primeiro xogo da saga CIVITAS, contamos con cidades como Roma e Venecia, tamén hai unha serie de desafíos nos que segundo os puntos que gañes, irás aumentando na clasificación.

### Imperivm Civitas II

Neste xogo, contamos con outras cidades como Alexandría, outros edificios e diferentes desafíos.

### Imperivm Citias III

Neste último CIVITAS, comparando cos outros dous xogos, tódolos edificios e escenarios son diferentes e tamén o xeito de xogar.

Imperivm ONLINE
---------------

Este xogo é igual ó CIVITAS, a diferenza de que se xoga en liña.

Imperivm Anthology
------------------

Este xogo contén o Imperivm I, II, III e Civitas I coas súas últimas versións.

|  |  |
| --- | --- |
| Control de autoridades | 
* Wd: Q1132198
* GiantBomb: 3025-4359

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Mihael Keehl** (ミハエル・ケール, *Mihaeru Kēru*?), coñecido co alcume de **Mello** (メロ, *Mero*?), é un personaxe ficticio da serie manga *Death Note*, creaad por Tsugumi Ōba e Takeshi Obata. Mello é introducido na historia xunto a Near como o potencial substituto de L. Tanto Mello como Near foron criados en Wammy's House, o orfanato de Watari, o asistente de L. Porén, Mello rexeita traballar con Near para capturar ó asasino coñecido como "Kira". Para conseguilo el só, únese a unha mafia, conseguindo un Death Note, pero morre antes de poder revelar a identidade de Kira.

A personaxe de Mello foi creada, ó igual que a de Near, para rachar o ciclo sen fin de confrontacións entre o detective L e Light Yagami, a persoa detrás de Kira. Tanto Mello como Near foron deseñados despois de L, e inicialmente foron concibidos como xemelgos e fillos de L, pero esa idea foi descartada. A súa voz no anime é de Nozomu Sasaki.

Notas
-----

1. ↑  "Sakura-Con to Host Actor Nozomu Sasaki, Lain's ABe". Anime News Network. 3 de setembro de 2009. Arquivado dende o orixinal o 20 de setembro de 2014. Consultado o 17 de marzo de 2014.

Véxase tamén
------------

### Outros artigos

* Lista de personaxes de Death Note

| * v
* c
* e
*Death Note* de Tsugumi Ōba e Takeshi Obata |
| --- |
| Media | 
* Volumes
* Episodios
* Filmes
	+ *Death Note* (2006)
	+ *Death Note: The Last Name*
	+ *L: Change the World*
	+ *Light Up the New World*
	+ *Death Note* (2017)

 |
| Novelas lixeiras | 
* *Another Note: The Los Angeles BB Murder Cases*
* *L: Change The World*

 |
| Personaxes | 
* Light Yagami
* Ryuk
* L
* Misa Amane
* Near
* Mello
* Shinigami

 |

|  |  |
| --- | --- |
| Control de autoridades | 
* Wd: Q1060178
* MyAnimeList: 463

 |
O **imposto sobre sociedades**, tamén denominado **imposto sobre a renda** ou o **beneficio das sociedades**, é un imposto directo, de carácter persoal e habitualmente de tipo impositivo único, que recae sobre os beneficios obtidos polas sociedades.

Nos sistemas fiscais, o gravame das rendas estrutúrase en dous grandes impostos, un que grava ás persoas físicas (imposto sobre a renda das persoas físicas) e outro paralelo que grava a renda ou beneficio das sociedades (**imposto sobre sociedades**). A pesar do protagonismo actual das sociedades na vida económica dos países desenvolvidos, con todo a participación do imposto sobre sociedades no conxunto de ingresos fiscais nos países pertencentes á OCDE alcanzou un 10%, fronte ao 26% correspondente ao imposto sobre a renda das persoas físicas.

A existencia dun imposto sobre as sociedades foi obxecto de controversia no ámbito teórico da economía pública, enfrontando aos que consideran que é unha figura independente de imposto sobre a renda das persoas físicas, así desde a perspectiva legal, as sociedades son persoas xurídicas que teñen capacidade legal para contratar e asumir débedas e dereitos, e por tanto igual que as persoas físicas deben pagar impostos. Fronte a esta postura atópanse os que opinan que as sociedades son un mero conduto de transmisión da renda cara ás persoas físicas e que é nestas onde debe producirse o gravame das rendas.

Notas
-----

1. ↑  A Tax Plan That Economists Love (And Politicians Hate) : Planet Money : NPR

Véxase tamén
------------

### Outros artigos

* Impostos
* IRPF
* Prezos de transferencia

|  |  |
| --- | --- |
| Control de autoridades | 
* Wd: Q645011
* BNCF: 26445
* BNE: XX528045
* BNF: 131629913
* EBID: ID
* FAST: 879935
* GND: 4031597-6
* JSTOR: corporate-taxes
* LCCN: sh85032951
* MAG: 2779836051
* NDL: 00563565
* SUDOC: 027763498

 |
Para outras páxinas con títulos homónimos véxase: Hospital.

Un **hospital** (do latín *hospitālis*) é un lugar onde se atenden enfermos, para avaliar o diagnóstico e fornecer o tratamento que precisen. Existen diferentes tipos de hospitais, segundo o tipo de patoloxías que atenden: hospitais xerais, hospitais psiquiátricos, xeriátricos, materno-infantís etc.

Dentro dos hospitais tamén existen as diferentes ramas de medicina como son; os otorrinos, oftalmólogos, cardiólogos, odontólogos figuran entre os pertencente a hospitais xerais. Dentro dos maternos están, por exemplo os xinecólogos, cirurxiáns, pediatras etc.

Galería de imaxes
-----------------

*Vexa o artigo principal en Galería de imaxes de hospitais de Galicia*
* Clínico de Santiago de CompostelaClínico de Santiago de Compostela
* Psiquiátrico de Conxo, Santiago de CompostelaPsiquiátrico de Conxo, Santiago de Compostela
* Hospital do Barbanza, Oleiros, RibeiraHospital do Barbanza, Oleiros, Ribeira
* Antigo sanatorio de tuberculosos no Paraxón, Bragade, Oza-CesurasAntigo sanatorio de tuberculosos no Paraxón, Bragade, Oza-Cesuras

Véxase tamén
------------

|  |  |
| --- | --- |
|  | Vexa a entrada do Galizionario acerca de  ***hospital*** |

|  |  |
| --- | --- |
| Control de autoridades | 
* Wd: Q16917
* AAT: 300343473
* BNCF: 5408
* BNE: XX4576312
* BNF: 11940402g
* BRE: 1876461
* EBID: ID
* FAST: 961166
* GEA: 6878
* GND: 4032786-3
* HDS: 016579
* JSTOR: hospitals
* LCCN: sh00006198
* NDL: 00561153
* NKC: ph123221
* PSH: 12869

 |

|  |  |
| --- | --- |
| Identificadores | 
* MeSH: D006761
* MeSH: N02.278.421
* NCIt: C16696
* UMLS: C0019994

 |
**Manuel Vázquez Nóvoa**, nado en Ourense o 30 de decembro de 1908, foi un mestre galego.

Traxectoria
-----------

Estudou Maxisterio na Escola Normal de Santiago de Compostela. Mestre, membro da Asociación de Trabajadores de la Enseñanza de Orense e colaborador de *Escuela de Trabajo*, da que era o deseñador. Militaba nas Juventudes Socialistas Unificadas. Foi nomeado mestre da escola graduada de Celanova en novembro de 1934. Co golpe de Estado do 18 de xullo de 1936 foi destituído a principios de agosto, e abríronlle expediente de responsabilidades políticas. Como resultado do expediente de depuración foi separado do servizo e baixa na escala en abril de 1940. Ingresou na Prisión de Ourense o 4 de xuño de 1941, de onde saíu en liberdade provisional en 1943.

Vida persoal
------------

Casou coa filla do mestre de obras de Ourense Ricardo López Fernández.

Notas
-----

1. ↑  Primer escalafón de maestros de escuelas nacionales, altas de 1934
2. ↑  *El Compostelano*, 26-4-1932, p. 2.
3. ↑  *El Pueblo Gallego*, 16-11-1934, p. 12.
4. ↑  *La Región*, 5-8-1936, p. 4.
5. ↑  *La Región*, 30-4-1937, p. 1.
6. ↑  *La Región*, 8-5-1940, p. 4.
7. ↑  *BOE*, 6-6-1943, p. 5469-5471.
8. ↑  *La Región*, 4-5-1935, p. 5.

Véxase tamén
------------

### Ligazóns externas

* A Represión na provincia de Ourense Arquivado 16 de maio de 2022 en Wayback Machine.
**Hortensia Blanch Pita**, coñecida como **Silvia Mistral**, nada na Habana en 1914 e finada en México o 21 de agosto de 2004, foi unha escritora galega.

Traxectoria
-----------

O seu pai era catalán e a súa nai era de Vilalba, onde Silvia Mistral pasou boa parte da súa infancia. En 1926 volveu a Cuba coa familia e en 1931, logo da proclamación da República, instálase tamén coa familia en Barcelona. Alí comeza a súa relación co movemento anarquista, ao tempo que traballa nun laboratorio químico, e como xornalista escribindo artigos para diversos medios. Axiña se especializou en crítica cinematográfica e en 1936 comezou a traballar para a delegación da Paramount Pictures en España.

Durante a guerra participa da retagarda republicana escribindo artigos para distintos medios, e en 1939 marcha ao exilio a campos de concentración de refuxiados en Francia. Aos poucos meses marchou para México, onde se dedicou a escrita como xornalista, especializada en cine, e tamén como novelista.

### Vida persoal

Estivo casada co dirixente anarquista Ricardo Mestre.

Obra
----

* *Éxodo, diario de una refugiada española* (1940)
* *Violetas imperiales*
* *Madréporas*
* *La cola de la sirena*
* *El niño de la banda*
* *La cenicienta china*

Véxase tamén
------------

### Ligazóns externas

* "Hortensia Blanch". *Álbum da Emigración* do Consello da Cultura Galega.

|  |  |
| --- | --- |
| Control de autoridades | 
* Wd: Q9004822
* WorldCat
* VIAF: 77967235
* BNE: XX1720992
* BNF: 16256562r
* FAST: 1992961
* GND: 1118393368
* ISNI: 0000 0001 0918 3497
* LCCN: n92001037
* SUDOC: 147584701

 |
**Manuel da Riba do Rego**, nado en Loentia (Castro de Rei) e finado en Madrid o 24 de xuño de 1902, foi un político galego.

Traxectoria
-----------

Alcumado **O Cuco**. Analfabeto e pastor de ovellas, marchou a Madrid, onde fixo fortuna. Foi concelleiro de Madrid e xefe superior de Administración. Na Restauración militou no Partido Liberal e foi elixido deputado a Cortes polo distrito de Lugo nas eleccións de 1879. Foi anulada a súa proclamación como deputado polo Tribunal de actas graves, nomeándose no seu lugar a José María González Vallarino. Volveu ser elixido deputado polo distrito de Lugo nas eleccións de 1881. Foi elixido senador pola provincia de Lugo en 1893. Finou en Madrid o 24 de xuño de 1902.

Vida persoal
------------

Foi pai de Virginia da Riba Lorenzo, que casou con César Ordax-Avecilla Urrengoechea.

Notas
-----

1. ↑  *La Idea Moderna*, 26-6-1902, p. 2.
2. ↑  *El Diario de Pontevedra*, 28-6-1902, p. 2.

Véxase tamén
------------

### Ligazóns externas

* Linajes en Castro de Rei (VI)

|  |  |
| --- | --- |
| Control de autoridades | 
* Wd: Q114201641
* Arquivo Histórico de Deputados (1810-1977): 95090
* Senadores de España (1834-1923): 2396

 |
**Vázquez Otero**, nado na Estrada cara a 1900, foi un político galego.

Traxectoria
-----------

Durante a República foi secretario da Casa del Pueblo da Estrada. Logo da folga xeral revolucionaria de 1934 foi detido xunto con Manuel Coto Chan e Higinio Carracedo Ruzo acusados de cortar os fíos telegráfico e telefónico a noite do 5 ao 6 de outubro, deixando incomunicada a vila da Estrada; xulgados en novembro polo Tribunal de Urxencia, foron condenados a un ano, catro meses e un día de prisión, e en decembro foron trasladados á colonia penitenciaria do Dueso. Logo do triunfo da Frente Popular en febreiro de 1936 foi indultado. Foi xefe da oficina de colocación obreira da Estrada. Co golpe de Estado do 18 de xullo de 1936 fuxiu e agochouse. Instruído procedemento por rebelión, aparecen requisitorias na prensa a principios de setembro. Estivo agochado na casa de Josefa Campos Plaza, de Guimarei.

Notas
-----

1. ↑  *El País*, 7-8-1933, p. 3.
2. ↑  *El Pueblo Gallego*, 10-11-1934, p. 13.
3. ↑  *El País*, 14-12-1934, p. 2.
4. ↑  *Diario de Pontevedra*, 1-9-1936, p. 1.

Véxase tamén
------------

### Ligazóns externas

*